Petrus Dei gratia Archiepiscopus Bisuntinensis H. Cluniacensi Abbati, cunctisque in Deo sibi subditis fratrib., salutem. Valclusensis Ecclesiæ,  Prioris Mortuæ-aquæ Hugonis petitioni iustæ, vel eam possidentium Principum, adquiescere volentes, consensu Bisuntinæ Ecclesiæ concedimus Domino Deo,  beatis Apostolis eius PETRO  PAVLO,  CLVNIACENSI Ecclesiæ, cui HVGO Abbas præest, omnibusque successoribus eius, Valclusensem Ecclesiam habendam,  in perpetuum possidendam, salua tamen omni debita subiectione sanctæ matris Bisuntinæ Ecclesię. S. Domni Mainerij Decani. S. Domni Hugonis. S. Domni Manasses. S. Domni Bernardi. S. Domni Alberti. Facta est hæc permissio anno ab Incarnatione Domini MCVII. apud Bisuntinam, in Capitulo S. Ioannis Euangelistæ.